52 Dr SCHAFARZIK FERENCZ 
előtti aknákban volt a legvastagabb (4—5 m.), míg a többi pontokon alig 
haladta meg a 2—3 m.-t. 
S2 — A szarmata sorozat felsőbb cerithiumos mészkőrétege. Ez az 
I. sz. akna táján puha porlós, homokos mészből áll, a mely azonban már 
a II. sz. akna táján keményebb cerithiumos mészkővé változott. Ez utóbbi 
a lencse felsőbb rétegét képezve folytatódott a III. és ÍV. sz. aknákon át az 
5. sz. akna felé, a hol azután fehéres-sárgás puha mészmárga alakjában 
kiélesedett. Ezen mészkőlencse anyagában gyakori a mogyoró nagyságú 
guarczkavicszárvány, mely kivált a III. sz. akna alján annyira felszaporo- 
dott, hogy valóságos meszes guarczkavics konglomerátot alkotott. 
Ebben a mészkőtelepben foraminiferákon kivül nagyobb kövületek 
is fordulnak elő, kivált annak felső cerithiumos részében. A kövületek 
héjai azonban mind elpusztultak s csak éles lenyomataik alapján hatá- 
rozhattam meg a következő fajokat : 
. Conus kőmagja (bemosott). 
Buccinum duplicatum, Sow. 
Pleurotoma . Doderleimi, M. HöRx. 
(Ceritmum pictum, Basr. 
— rubiginosum, ExcHw. 
Trochus guadristriatus, DUB. 
— papilla, Erxcnw. 
Bulla Lajonkaireana, BAsT. 
Ervilia podolica, Bxcnw. 
Cardium obsoletum, BHrcrw. 
Lucina, Dujardim, DEsn. 
A szarmata rétegek fölött nem fekszenek úgy, mint Kőbányán a 
pontusi kor lerakódásai, hanem a diluvium és alluvium rétegei. 
Szelvényünk tája a szarmata korban olyan magas fekvésű volt, hogy 
csak egy helyen, a Ludoviceumnál nyulott be Kőbánya felől egy mélyebb 
csatorna, mig a környékét csak nagyon sekély víz borította. A pontusi 
korban pedig épenséggel száraz volt a szóban forgó vidék s a pontusi 
tenger partja valamivel künnebb, Kőbánya felé huzódott vissza. 
Diluvium. 
A diluviális korban területünk egyes kisebb medenczéiben tőzeges, 
más mélyedéseiben ellenben kavicsos lerakódások ülepedtek le. Egyike 
ezeknek a hanolder-utcza betorkolásánál található, a hol diluviális homok 
felett tőzeg telepet tárt fel a csatornaásás. Egy másik pont a Ludoviceum 
előtti tér, hol a kavicsos homok fölött egy tisztátalan homokos tőzeg-telep 
terül el, a melyből alig megbarnult fatörzsek is kerültek elő. 
